அதற்கும் எதிரே பளிங்கினாலான கணப்பு அடுப்பு. அவ்வறை கற்பனையில் மட்டுமே காணமுடிந்த ஒரு சொர்க்கம்போல இருந்தது. அதிக போரடடங்களின்றி தன்னுடைய காதலை வளர்த்துக்கொள்ளவியலாது என்பதுபோன்றதொரு இக்கட்டிலிருந்தான். அவனுடைய அருவருப்பான தோற்றமேற்படுத்திய அவமானத்தின் காரணமாக பல கிழமைகள் முடங்கிக் கிடந்தான். பிறகு கோபம் தலைக்கேற அவனுடைய கை கால்களை நீட்டி மடக்கவும்; அமைதியற்றும் அவலட்சணமாகவுமிருந்த முகத்தின் பார்வையை வலிந்து திணிக்கவும் வேண்டியிருந்ததால் பல கிழமைகள் சன்னல் அருகே தொடர்ந்து நின்று கண்கள் பூத்ததுதான் உண்மை.